Diari Oficial de la Generalitat Valenciana


Sumari del DOGV 567, del 14-04-1987 (1987/808553)

DECRET 27/1987, de 30 de març, del Consell de la Generalitat Valenciana, sobre autorització de Centres, Serveis i Establiments Sanitaris.
-----------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/03/30/27/dof/vci/html**

### Dades del document

Número de DOGV
:   567

Data del DOGV
:   14-04-1987

Secció del DOGV
:   DISPOSICIONS GENERALS

Número del document
:   1987/808553


Data del document
:   30-03-1987

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 27/1987, de 30 de març, del Consell de la Generalitat Valenciana, sobre autorització de Centres, Serveis i Establiments Sanitaris.  
L'article 38.1 de l'Estatut d'Autonomia de la Comunitat Valenciana atribueix a la Generalitat Valenciana el desplegament legislatiu i l'execució de la legislació bàsica de l Estat en matèria de sanitat interior.   
L'article 29 de la Llei 14/1986, de 25 d'abril, General de Sanitat, estableix la necessitat de l'autorització administrativa prèvia per a la instal·lació i el funcionament de tots els Centres Sanitaris, així com per a llurs modificacions.   
El Reial Decret 278/1980, de 25 de gener, sobre transferència de competències en matèria d'activitats molestes, insalubres, nocives i perilloses, cultura i sanitat, en l'article 14.1, apartat g), atribueix a la Generalitat Valenciana la competència respecte a l'atorgament de l'autorització per a la creació, construcció, modificació, adaptació o supressió de Centres, Serveis i Establiments Sanitaris, de qualsevol classe i naturalesa, llevat dels laboratoris i centres o establiments d'elaboració de drogues, productes estupefaents, psicotròpics o semblants, especialitats farmacèutiques i llurs primeres matèries i material instrumental mèdic, terapèutic o correctiu.   
Cal reglamentar les autoritzacions dels Centres, Serveis i Establiments sanitaris esmentats en l'article primer d'aquest Decret, en l'àmbit de la Comunitat Valenciana.   
En atenció d'aquests motius, a proposta del Conseller de Sanitat i Consum, i amb la deliberació prèvia del Consell de la Generalitat Valenciana, en sessió de 30 de març de 1987,   
DECRETE:  
Article primer  
Aquest Decret serà d'aplicació a tots els Centres, Serveis i Establiments Sanitaris civils, públics o privats, dins l'àmbit territorial de la Comunitat Valenciana.   
Article segon  
U A efectes d'aquest Decret, es consideren Centres, Serveis o Establiments Sanitaris:   
a) Centres d'Assistència Primària.   
b) Centres de Salut Comunitària.   
c) Bancs de Sang.   
d) Centres d'Hemodiàlisis.   
e) Laboratoris d'Anàlisis Clíniques.   
f) Centres de Radiologia.   
g) Centres d'Assistència Hospitalària, generals o especialitzats, d'aguts, mitja o llarga estada.   
h) Serveis farmacèutics d'hospitals.   
i) D'altres Centres de caràcter sanitari preventiu, diagnòstic, terapèutic o rehabilitador.   
Dos. Queden esclosos de l'àmbit d'aplicació d'aquesta norma les Oficines de Farmàcia, Farmacioles i Serveis de Transport Sanitari.   
Article tercer  
Els Centres, Serveis i Establiments Sanitaris queden subjectes a les exigències comunes següents:   
a) L'autorització administrativa prèvia per a la instal·lació, el funcionament, l'ampliació, la modificació, el trasllat o la supressió.   
b) La comprovació que, en el moment de l'obertura o l'engegada, es compleixen les condicions i els requisits establerts, amb la inspecció prèvia dels serveis corresponents de la Conselleria de Sanitat i Consum.   
c) La catalogació i el registre.   
d) El control, la inspecció i l'avaluació de llurs activitats.   
e) Aquelles altres que es deriven de la legislació bàsica de l'Estat en matèria de sanitat interior.   
Article quart  
U L'atorgament de l'autorització oportuna a què fa referència l'apartat a) de l'article anterior, correspondrà al Director General d'Assistència Hospitalària i Especialitats Mèdiques de la Conselleria de Sanitat i Consum.   
Dos. El procediment a seguir per a l'obtenció de l'autorització, així com la documentació que per a cada tipus de Centre haja d'acompanyar-s'hi, s'establirà reglamentàriament.   
Article cinqué  
Hom podrà formular a la Direcció General d'Assistència Hospitalària i Especialitats Mèdiques una consulta de caràcter informatiu i no vinculant, prèviament a la sol·licitud de l'autorització administrativa. El procediment i la tramitació aplicables a la susdita consulta es determinaran per Ordre de la Conselleria de Sanitat i Consum.   
Article sisé  
U L'autorització administrativa serà preceptiva i prèvia:   
a) A la concessió per part dels Ajuntaments de les llicències d'obres per a la construcció, l'ampliació, la modificació o el trasllat d'un Centre, Servei o Establiment Sanitari.   
b) En els expedients que instruesquen les Conselleries de la Generalitat Valenciana i que es referesquen a Centres, Serveis i Establiments Sanitaris inclosos en la relació de l'article segon d'aquest Decret.   
Dos. Quan l'edifici on es pretenga d'ubicar un Centre, Servei o Establiment Sanitari siga declarat d'interés històrico- artístic, en la sol·licitud de l'autorització administrativa haurà d'incloure's informe favorable de la Conselleria de Cultura, Educació i Ciència.   
Article seté  
Adscrit a la Direcció General d'Assistència Hospitalària i Especialitats Mediques de la Conselleria de Sanitat i Consum, es crea el Registre de Centres, Serveis i Establiments Sanitaris, en el qual s'inscriurien els Centres autoritzats d'acord amb el que preveu aquest Decret.   
Article vuité  
L'omissió de les autoritzacions o l'incompliment dels requisits que s'hi establesquen suposarà:   
a) La no inscripció en el Registre de Centres, Serveis i Establiments Sanitaris de la Direcció General d'Assistència Hospitalària i Especialitats Mèdiques quan es tractarà de nova creació, o bé l'exclusió en els supòsits d'ampliació, modificació o trasllat.   
b) La impossibilitat d'acreditació del Centre o Servei.   
c) No poder beneficiar-se de subvencions amb fons procedentes dels Pressuposts de la Generalitat.   
d) La imposició de sancions administratives, que poden arribar fins al tancament temporal del Centre, Servei o Establiment Sanitari.   
Article nové  
Les competències aplicadores de sancions en relació amb les matèries previstes en aquest Decret seran les que s'estableixen, segons les distintes quanties, en l'article quart del Decret 25/1986, de 24 de febrer, del Consell de la Generalitat Valenciana.   
Article deu  
U L'atorgament o denegació de l'autorització administrativa es condicionarà al compliment o no dels requisits establerts en aquesta norma, les disposicions que es dicten desplegant-lo i la resta de legislació específica aplicable a cada tipus de Centre, Servei o Establiment, així com, si s'escau, de les exigències de l'ordenació i de la planificació sanitària de la Comunitat Autònoma.   
Dos. Les resolucions que dicte el Director General d'Assistència Hospitalària i Especialitats Mèdiques, conformement amb aquest Decret, podran ser recorregudes en alçada davant el Conseller de Sanitat i Consum.   
DISPOSICIO TRANSITORIA  
Els Centres, Serveis i Establiments Sanitaris inclosos dins l'àmbit d'aquest Decret, que no estiguessen autoritzats en el moment de la seua entrada en vigor, hauran de procedir-ne a la regulació en els termes i amb els requisits que s'establiran reglamentàriament.   
DISPOSICIO DEROGATORIA  
Queden derogades totes les disposicions d'igual o inferior rang que s'oposen a aquest Decret.   
DISPOSICIO FINAL  
S'autoritza el Conseller de Sanitat i Consum per a dictar les disposicions i prendre les mesures necessàries per a l'execució i el desplegament d'aquest Decret, que entrarà en vigor l'endemà de la publicació en el Diari Oficial de la Generalitat Valenciana.   
València, 30 de març de 1987.   
El President de la Generalitat,  
JOAN LERMA I BLASCO  
El Conseller de Sanitat i Consum,  
JOAQUIM COLOMER I SALA


Còpia Permalink ELI